ddrg/super_eurlex huggingface dataset:
D.

ottaa huomioon, että vuosina 2011–2020 Bahrainissa tuomittiin kuolemaan noin 50 ihmistä, kun vuosina 2001–2010 kuolemantuomioita annettiin seitsemän; ottaa huomioon, että tällä hetkellä Bahrainissa 27 henkilöä on saanut kuolemantuomion ja heistä 26 on välittömässä teloituksen vaarassa; ottaa huomioon, että 15. tammikuuta 2017 Bahrain lopetti seitsemän vuotta kestäneen tosiasiallisen kuolemanrangaistuksen täytäntöönpanon keskeyttämisen teloittamalla kolme siviiliä; ottaa huomioon, että sen jälkeen on teloitettu kuusi ihmistä; ottaa huomioon, että laittomia, summittaisia tai mielivaltaisia teloituksia käsittelevä YK:n erityisraportoija totesi nämä teloitukset laittomiksi; pitää kuolemanrangaistusta äärimmäisen julmana, epäinhimillisenä ja halventavana rangaistuksena, jolla loukataan oikeutta elämään sellaisena kuin se on vahvistettu ihmisoikeuksien yleismaailmallisessa julistuksessa; ottaa huomioon, että kuolemantuomion täytäntöönpanon odottaminen aiheuttaa äärimmäistä henkistä kärsimystä;
B.

ottaa huomioon, että Vietnamin viranomaiset edelleen vangitsevat, pidättävät, ahdistelevat ja pelottelevat ihmisoikeuksien puolustajia, toimittajia, bloggaajia, ihmisoikeusjuristeja ja kansalaisaktivisteja; ottaa huomioon, että ihmisoikeuksien puolustajille on tulossa pitkiä vankeusrangaistuksia heidän ihmisoikeustyöstään ja siitä, että he ovat harjoittaneet ilmaisunvapautta koskevaa perusoikeuttaan verkossa ja sen ulkopuolella; ottaa huomioon, että kaikista Kaakkois-Aasian maista Vietnamissa on tällä hetkellä eniten poliittisia vankeja, mukaan lukien 170 mielipidevankia, joista 69 on vangittuna ainoastaan toiminnastaan sosiaalisessa mediassa; ottaa huomioon, että suurin osa poliittisista vangeista on pidätetty sanamuodoiltaan epämääräisillä kansallista turvallisuutta koskevilla lausekkeilla, jotka eivät ole Vietnamin perustuslain tai Vietnamin sopimusvaltiona allekirjoittaman kansalaisoikeuksia ja poliittisia oikeuksia koskevan kansainvälisen yleissopimuksen mukaisia;
67.

korostaa, että on tärkeää saavuttaa kvanttilaskentavalmiudet, ja painottaa, että on tehostettava EU:n ja Yhdysvaltojen yhteistyötä tällä alalla sen varmistamiseksi, että kvanttilaskenta toteutuu ensimmäisenä sellaisten kumppaneiden välillä, joilla on lämpimät suhteet ja samat tavoitteet;
A.

toteaa, että vuoden 2012 Saharov-mielipiteenvapauspalkinnon saaja Nasrin Sotoudeh on iranilainen asianajaja, ihmisoikeusaktivisti ja poliittinen vanki, joka on taistellut naisten, lasten, uskonnollisten vähemmistöjen, toimittajien ja taiteilijoiden sekä kuolemaantuomittujen oikeuksien puolesta, ja että tämän seurauksena Iranin viranomaiset ovat jatkuvasti kohdistaneet häneen painostusta ja häirinneet häntä ja hänet on pidätetty ja vangittu useita kertoja; ottaa huomioon, että häneen kohdistetut syytetoimet ja häntä vastaan nostetut syytteet osoittavat, kuinka vakavasti ja laajasti Iranin oikeuslaitos on valmis kriminalisoimaan ihmisoikeusaktivismin;
50.

toteaa, että komissio katsoo rahoituslähteiden yhdistämisen ja takuiden mekanismien roolin muuttuvan merkittävämmäksi EU:n kehitysyhteistyöpolitiikassa ja muiden tukimuotojen merkityksen heikkenevän; korostaa, että sekarahoitus on lisääntynyt nopeasti mutta on vain vähän todisteita sen vaikutuksesta kehitykseen, sillä tällä hetkellä suurin osa siitä suuntautuu keskitulotason maihin ja vain pieni osa vähiten kehittyneisiin maihin; korostaa Euroopan tilintarkastustuomioistuimen kriittistä lausuntoa siitä, miten komissio on hallinnoinut Euroopan kestävän kehityksen rahaston täytäntöönpanoa ja miten tehokasta tämä on ollut; kehottaa näin ollen EU:ta ja jäsenvaltioita suhtautumaan varovaisesti sekarahoitukseen ja varmistamaan, että kaikki sekarahoituksen avulla käyttöönotettu rahoitus on kehitysyhteistyön tuloksellisuuden periaatteiden mukaista;
6.

yhtyy näkemykseen, että tekoälyjärjestelmien olisi oltava turvallisia ollakseen luotettavia, kuten korkean tason asiantuntijaryhmä totesi luotettavaa tekoälyä koskevissa eettisissä suuntaviivoissaan; pyytää komissiota ottamaan korkean tason asiantuntijaryhmän suositukset täysimääräisesti huomioon ja on yhtä mieltä siitä, että kuluttajille on tiedotettava tekoälyn ja tekoälyä sisältävien tuotteiden turvallisuudesta; on vakuuttunut, että tekoälyä koskeva EU:n laajuinen lähestymistapa on ratkaisevan tärkeä tämän teknologian kehittämiseksi EU:ssa; korostaa, että tarvitaan yhteinen määritelmä, jota olisi tarkistettava säännöllisesti, jotta se voidaan mukauttaa teknologian kehitykseen, sekä tekoälyä koskevia turvallisuusvaatimuksia, jotta vältetään kansallisten lainsäädäntöjen eroista johtuva sisämarkkinoiden pirstoutuminen entisestään; korostaa, että EU:n on ryhdyttävä toimiin sellaisen kehyksen luomiseksi investoinneille, datainfrastruktuurille, tutkimukselle ja yhteisille eettisille normeille, joka lisäisi kuluttajien ja yritysten luottamusta, varmistaisi tehokkaamman ja oikeudenmukaisemman kuluttajansuojan, loisi oikeusvarmuutta, parantaisi EU:n taloudellista kilpailukykyä ja kannustaisi perustamaan ja kehittämään tekoälyä koskevaa tutkimusta tekeviä ja hyödyntäviä startup-yrityksiä ja muita yrityksiä; korostaa, että komission olisi arvioitava, miten tekoäly- ja lohkoketjuteknologiaa voitaisiin käyttää parantamaan tuoteturvallisuutta esimerkiksi kehittämällä yhteentoimivia tietokantoja sisämarkkinoilla liikkuvien vaarallisten tuotteiden aiheuttamista vahingoista;
D.

ottaa huomioon, että covid-19-pandemia on mahdollisesti aiheuttanut koko historian vakavimman maailman koulutusjärjestelmiin kohdistuneen häiriön, uhannut kokonaista opiskelijasukupolvea opiskelemalla saatavan tiedon menettämisellä ja saattanut mitätöidä vuosikymmenien aikana saavutetun edistymisen; ottaa huomioon, että tämä opiskelemalla saatavan tiedon menetys todennäköisesti alentaa kyseisen sukupolven tulevaa tulotasoa ja voi myös vaikuttaa kielteisesti työn tuottavuuden kasvuun ja koko unionin kilpailukykyyn; ottaa huomioon, että sama sukupolvi on tulossa työmarkkinoille, joihin covid-19:n kiihdyttämä talouskriisi on vaikuttanut voimakkaasti;
2.

toistaa antavansa täyden tukensa Georgian itsemääräämisoikeudelle ja alueelliselle koskemattomuudelle sen kansainvälisesti tunnustettujen rajojen sisällä ja toistaa olevansa sitoutunut edelleen edistämään Venäjän ja Georgian välisen konfliktin rauhanomaista ratkaisemista muun muassa Etelä-Kaukasiaan ja Georgian kriisiä varten nimitetyn EU:n erityisedustajan välityksellä, Geneven kansainvälisten neuvottelujen yhteispuheenjohtajuudella, Georgiassa toteutettavan Euroopan unionin tarkkailuoperaation (EUMM) toiminnalla sekä tunnustamattomuutta ja sitoutumista koskevalla politiikalla; tuomitsee jyrkästi sen, että Venäjän federaatio on miehittänyt laittomasti Georgiaan kuuluvat Abhasian ja Tskhinvalin alueen / Etelä-Ossetian ja että Venäjän turvallisuustoimijat ja Etelä-Ossetiassa tosiasiassa valtaa pitävät turvallisuustoimijat asentavat laittomasti piikkilanka-aitoja ja muita keinotekoisia esteitä hallinnolliselle rajalinjalle (”rajanmääritystoiminta”), ja korostaa, että nämä kansainvälisen oikeuden rikkomiset on lopetettava; vaatii, että Abhasiassa ja Tshkinvalin alueella / Etelä-Ossetiassa tosiasiassa valtaa pitävät viranomaiset avaavat viipymättä uudelleen suljetut ylityspaikat ja pidättyvät rajoittamasta vapaata liikkuvuutta näillä alueilla; kehottaa komission varapuheenjohtajaa / unionin ulkoasioiden ja turvallisuuspolitiikan korkeaa edustajaa ja jäsenvaltioita tuomitsemaan tämän prosessin; painottaa, että assosiaatiosopimus kattaa koko Georgian, myös sen miehitetyt alueet, ja sen tarkoituksena on olla hyödyksi maan koko väestölle; kehottaa Venäjän federaatiota täyttämään EU:n välityksellä 12. elokuuta 2008 tehdyn tulitaukosopimuksen mukaiset velvoitteensa ja erityisesti vetämään kaikki sotilasjoukkonsa Georgian miehitetyiltä alueilta ja myöntämään Euroopan unionin tarkkailuoperaatiolle (EUMM) esteettömän pääsyn Georgian koko alueelle; kehottaa tässä yhteydessä Euroopan ulkosuhdehallintoa (EUH) tiedottamaan selkeästi määräyksistä, joita Venäjän federaatio ei ole vielä täyttänyt; pyytää komissiota ja EUH:ta tehostamaan ponnistelujaan konfliktin ratkaisemiseksi rauhanomaisesti käyttämällä kaikkia diplomaattisia välineitä, myös EUMM:n sekä Etelä-Kaukasiaan ja Georgian kriisiä varten nimitetyn EU:n erityisedustajan välityksellä, ja tukemaan edelleen Georgian parlamentin ”A Step for a Better Future” -pakettia ja edistämään ihmisten välisiä kontakteja ja luottamusta lisääviä toimia; suhtautuu myönteisesti Georgian pyrkimyksiin edistää hyviä naapuruussuhteita ja rakentavaa yhteistyötä Etelä-Kaukasian maiden välillä;
—

ottaa huomioon elokuussa 2017 julkaistun komission teettämän tutkimuksen ”Study for the Strategy for a non-toxicity environment of the 7th Environment Action Programme” (33),
E.

ottaa huomioon, että Mukwegelle myönnettiin vuonna 2018 Nobelin rauhanpalkinto ja vuonna 2014 Euroopan parlamentin Saharov-mielipiteenvapauspalkinto siitä, että hän on omistanut elämänsä seksuaalisen väkivallan uhreista huolehtimiselle Kongon demokraattisessa tasavallassa; toteaa, että Saharov-palkinnon saajana Mukwege on oikeutettu Euroopan parlamentin täyteen tukeen; ottaa huomioon, että Mukwegestä on saavutustensa ja kansainvälisten tunnustustensa ansiosta tullut merkittävä julkisuuden henkilö ja kansainvälinen symboli, jota on erityisesti suojeltava uhilta;
—

ottaa huomioon marraskuussa 2019 julkaistun talletussuojajärjestelmiä koskevan komission tutkimuksen ”Options and national discretions under the Deposit Guarantee Scheme Directive and their treatment in the context of a European Deposit Insurance Scheme”,
F.

ottaa huomioon, että Venezuelan tämänhetkinen moniulotteinen kriisi on saanut aikaan suurimman alueella koskaan nähdyn väestön siirtymisen; ottaa huomioon, että noin viisi miljoonaa venezuelalaista on paennut maasta ja että 80 prosenttia heistä on siirtynyt muihin alueen maihin; ottaa huomioon, että UNHCR:n mukaan Venezuelan pakolaiskriisi on maailman toiseksi suurin Syyrian kriisin jälkeen; ottaa huomioon, että vuoden 2020 loppuun mennessä on odotettavissa, että Venezuelan pahenevia olosuhteita pakenevien ihmisten kokonaismäärä voisi ylittää 6,5 miljoonaa;
—

ottaa huomioon Euroopan tasa-arvoinstituutin (EIGE) vuoden 2019 raportin ”Beijing + 25 – The 5th Review of the Implementation of the Beijing Platform for Action in the EU Member States”,
muistuttaa kehotuksestaan saattaa ajan tasalle asiakirjoihin tutustumista koskeva EU:n lainsäädäntö ja pyytää tarkistamaan 30. toukokuuta 2001 annettua Euroopan parlamentin ja neuvoston asetusta (EY) N:o 1049/2001 Euroopan parlamentin, neuvoston ja komission asiakirjojen saamisesta yleisön tutustuttavaksi ( 5 ) , jotta helpotetaan oikeusasiamiehen toimintaa hänen valvoessaan oikeutta tutustua parlamentin, neuvoston ja komission asiakirjoihin; pitää valitettavana, että neuvosto on estänyt asetuksen (EY) N:o 1049/2001 tarkistamisen, ja kehottaa neuvostoa aloittamaan uudelleen keskustelunsa parlamentin toisessa käsittelyssä hyväksymän kannan pohjalta, sellaisena kuin se on esitetty 12. kesäkuuta 2013 annetussa päätöslauselmassa asetuksen (EY) N:o 1049/2001 ( 6 ) muuttamisen lukkiutuneesta tilanteesta;
118.

pitää myönteisinä eri puolilla maailmaa tehtyjä sitoumuksia ja konkreettisia toimia kasvihuonekaasupäästöjen vähentämiseksi, kuten monien kehitysmaiden ja pienten saarivaltioiden erittäin kunnianhimoisia sitoumuksia; pitää kuitenkin valitettavana, että monissa suurissa talouksissa ei ole kiinnostusta kansallisesti määriteltyjen panosten lisäämiseen eikä asiasta edes keskustella; muistuttaa, että EU:n osuus maailman kasvihuonekaasupäästöistä on yhdeksän prosenttia mutta sen osuus maailman väestöstä on vain 6,7 prosenttia, minkä vuoksi on ehdottoman tärkeää, että EU:lla on kunnianhimoisempia tavoitteita, erityisesti kun otetaan huomioon sen historiallinen vastuu ilmastonmuutoksesta ja tarve toimia hyvänä esimerkkinä muulle maailmalle; korostaa, että Pariisin sopimuksen tavoitteiden ja kriittisten pisteiden välttäminen on mahdotonta, jos muut suuret taloudet eivät aseta kunnianhimoisempia tavoitteita;
I.

toteaa, että ennalta varautumisen periaatetta olisi sovellettava ja että asetuksessa (EY) N:o 1107/2009 todetaan, että aineita olisi sisällytettävä kasvinsuojeluaineisiin ainoastaan, kun on osoitettu, että niistä on selvää hyötyä kasvintuotannossa ja ettei niillä odoteta olevan haitallisia vaikutuksia ihmisten tai eläinten terveyteen tai kohtuuttomia haittavaikutuksia ympäristöön;
M.

ottaa huomioon, että Haiti, joka oli YK:n kehitysohjelman inhimillisen kehityksen indeksissä sijalla 168, on jatkuvasti humanitaarisen avun ja kehitysavun tarpeessa; toteaa, että maan sijoitus oli alhaisempi kuin ennen; ottaa huomioon, että Maailmanpankin mukaan Haiti on edelleen Amerikan köyhin maa ja yksi maailman köyhimmistä valtioista, sillä 59 prosenttia väestöstä elää kansallisen köyhyysrajan alapuolella, 24 prosenttia äärimmäisen köyhyyden rajan alapuolella ja yli 40 prosenttia väestöstä on työttömiä; ottaa huomioon, että hallituksen korruptio on laajalle levinnyttä ja että Transparency Internationalin vuoden 2018 korruptioindeksissä Haiti oli 161. sijalla 180 tutkitusta valtiosta;
B.

ottaa huomioon, että Hongkongin erityishallintoalueen hallitus antoi karkumatkalla olevia rikoksentekijöitä ja keskinäistä oikeudellista avunantoa rikosasioissa koskevan tarkistetun vuoden 2019 lakiehdotuksen (Fugitive Offenders and Mutual Legal Assistance in Criminal Matters Legislation (Amendment) Bill 2019), jolla on tarkoitus muuttaa karkumatkalla olevia rikoksentekijöitä koskevaa asetusta (Fugitive Offenders Ordinance (FOO)) ja keskinäistä oikeudellista avunantoa koskevaa asetusta (Mutual Legal Assistance in Criminal Matters Ordinance (MLAO));
6.

on tietoinen huolestuttavasta suuntauksesta, jossa maailmanlaajuiset äärioikeistolaiset ryhmät käyttävät disinformaatiota laajamittaisesti sosiaalisen median alustoilla; on huolissaan, että tällainen disinformaatio on vaikuttanut sukupuolten tasa-arvon ja hlbti-henkilöiden oikeuksien heikentymiseen;
A.

toteaa, että vaikka kaikkialla EU:ssa on edistytty ympäristöön ja ihmisen terveyteen kohdistuvien jätteen syntymisen vaikutusten vähentämisessä, jäljellä on edelleen monia haasteita, ja on toteutettava pikaisesti toimenpiteitä luonnonvarojen kestävän hoidon varmistamiseksi erityisesti siksi, että suhteellisen suuria määriä käsittelemätöntä jätettä sijoitetaan edelleen kaatopaikoille monissa jäsenvaltioissa;
2.

on erittäin huolissaan siitä, että yli 150 000 henkilöä on otettu säilöön vallankaappausyrityksen jälkeisissä tukahduttamistoimissa, 78 000 on pidätetty terrorismisyytteiden nojalla ja yli 50 000 ihmistä on edelleen vankilassa, useimmissa tapauksissa ilman vakuuttavia todisteita; on huolissaan liian pitkistä tutkintavankeusajoista ja oikeudenkäynneistä, siitä, että useissa tapauksissa syytteitä ei ole edelleenkään nostettu, sekä vankeusolojen ankaruudesta; on huolestunut myös siitä, että vangittuina olevien ja epäiltyjen henkilöiden sukulaisten passeja on laajamittaisesti peruutettu, ja korostaa tarvetta oikeudenmukaiseen menettelyyn ja hallinnollisiin muutoksenhakukeinoihin tapauksissa, joissa peruutusta ei ole perusteltu asianmukaisesti; on erityisen huolissaan siitä, että tällaiset pidätykset näyttävät kohdistuvan myös laillisiin toisinajattelijoihin, mukaan lukien ihmisoikeuksien puolustajiin, toimittajiin tai opposition jäseniin; on erittäin huolissaan väitteistä, joiden mukaan vankiloissa olevia kohdellaan huonosti ja kidutetaan, kuten useat ihmisoikeusjärjestöt ja YK:n ihmisoikeusvaltuutetun toimisto ovat raportoineet; on erittäin huolissaan kertomuksista, joiden mukaan pitkäaikaista eristämistä sovelletaan yleisesti ja että siitä on tullut toinen rangaistus vangituille henkilöille; varoittaa käyttämästä terrorismin vastaisia toimia väärin ihmisoikeuksien tukahduttamisen oikeuttamiseksi; kehottaa painokkaasti Turkkia noudattamaan suhteellisuusperiaatetta toteuttaessaan terrorismin vastaisia toimia ja varmistamaan, että maan terrorismin vastainen lainsäädäntö on kansainvälisten ihmisoikeusnormien mukainen;
O.

ottaa huomioon, että Iranissa ja Pakistanissa on 2,5 miljoonaa rekisteröityä pakolaista ja 2–3 miljoonaa paperitonta afganistanilaista; ottaa huomioon, että Afganistanissa elää konfliktin vuoksi yli kaksi miljoonaa ihmistä sisäisinä pakolaisina, joista yli 300 000 lähti pakosalle vuonna 2018; ottaa huomioon, että monet näistä henkilöistä kärsivät puutteellisesta elintarviketurvasta, puutteellisesta suojasta, riittämättömistä saniteettitiloista ja terveydenhoitopalveluista sekä suojelun puutteesta, ja ottaa huomioon, että monet heistä ovat lapsia, jotka on luokiteltu erityisen alttiiksi lapsityön riskille, seksuaaliselle hyväksikäytölle tai mahdolliselle värväämiselle rikollisryhmiin; ottaa huomioon, että yli 450 000 afganistanilaista on palannut tai karkotettu Iranista vuoden 2018 alun jälkeen; ottaa huomioon, että Pakistanin hallitus on ilmoittanut, että 1,7 miljoonaa maahan rekisteröitynyttä afganistanilaista pakolaista on palautettava pakolla Afganistaniin;
kehottaa noudattamaan johdonmukaisesti ja kaikilta osin unionin tuomioistuimen 13. huhtikuuta 2015 antamaa tuomiota asiassa C-424/13, jossa tuomioistuin totesi, että jotta EU:n alueelta alkavat ja sen ulkopuolelle jatkuvat pitkät eläinkuljetukset voidaan hyväksyä lähtöpaikassa, eläinkuljettaja on velvoitettava toimittamaan reittisuunnitelma, joka on realistinen ja tehty erityisesti lämpötilaennuste huomioon ottaen; kehottaa toimivaltaisia viranomaisia olemaan hyväksymättä reittisuunnitelmia, mikäli eläimet on tuomioistuimen päätöksen nojalla purettava kuormasta 24 tunnin lepotaukoa varten EU:n ulkopuolisessa maassa, paitsi jos kuljetuksen järjestäjä on valinnut lepopaikan, jossa tarjotaan tarkastusasemia vastaavat olosuhteet; huomauttaa tässä yhteydessä myös, että eläinsuojista kolmansissa maissa olevilla reiteillä on ainoastaan vuodelta 2009 oleva luettelo, jossa ei useinkaan ole tarkkoja osoitetietoja, mikä vaikeuttaa selvästi EU:n lainsäädännön mukaista tarpeellista valvontaa; kehottaa poistumispaikalla olevia virkaeläinlääkäreitä tarkistamaan asetuksen (EY) N:o 1/2005 mukaisesti, että asetuksen säännöksiä on noudatettu, ennen kuin ajoneuvot poistuvat unionista;
—

ottaa huomioon 20. joulukuuta 2017 julkaistun OLAFin koordinoiman raportin julkisiin hankintoihin liittyvistä petoksista ”Fraud in Public Procurement – A collection of red flags and best practices” sekä yhteistyössä hallinnoitavia varoja koskevien sääntöjenvastaisuuksien raportointimenettelyistä laaditun OLAFin käsikirjan ”Reporting of irregularities in shared management” vuodelta 2017,
L.

ottaa huomioon, että komissio piti asetuksen (EY) N:o 1829/2003 muuttamisesta siltä osin kuin on kyse jäsenvaltioiden mahdollisuudesta rajoittaa muuntogeenisten elintarvikkeiden ja rehujen käyttöä tai kieltää se alueellaan 22. huhtikuuta 2015 esittämänsä lainsäädäntöehdotuksen perusteluissa samoin kuin asetuksen (EU) N:o 182/2011 muuttamisesta 14. helmikuuta 2017 tehdyn lainsäädäntöehdotuksen perusteluissa valitettavana, että komissio on asetuksen (EY) N:o 1829/2003 voimaantulosta alkaen hyväksynyt lupapäätökset ilman jäsenvaltioiden komitean lausunnon tukea ja että muuntogeenisiä elintarvikkeita ja rehuja koskevien lupapäätösten yhteydessä on muodostunut säännöksi, että asia palautetaan komissiolle lopullista päätöstä varten, mikä on merkittävä poikkeus koko menettelyn kannalta; toteaa, että puheenjohtaja Juncker on useissa yhteyksissä pitänyt tätä käytäntöä valitettavana ja epädemokraattisena (12);
221.

korostaa, että turvallisuustoimenpiteitä, myös terrorisminvastaisia toimenpiteitä, on toteutettava oikeusvaltioperiaatteen mukaisesti, niissä on kunnioitettava perusoikeuksia ja ne on hyväksyttävä selkeän oikeudellisen kehyksen mukaisesti; kehottaa siksi jäsenvaltioita ja unionin toimielimiä hyväksyessään ja soveltaessaan terrorisminvastaisia toimenpiteitä kunnioittamaan perusoikeuksia, myös yksityisyyteen ja tietosuojaan liittyviä oikeuksia, ajatuksen- ja sananvapautta, syrjimättömyyttä sekä menettelyllisiä takeita, mukaan lukien syyttömyysolettama, oikeus oikeudenmukaiseen oikeudenkäyntiin, oikeus saada tietoja ja oikeus oikeusviranomaisen valvontaan, sekä varmistamaan, että ihmisillä on käytössään tehokkaat oikeussuojakeinot ja he voivat siten valittaa perusoikeuksiensa loukkaamisesta, muutoksenhakuoikeus mukaan luettuna;
7.

korostaa, että Venäjä miehittää edelleen alueita Ukrainassa, Minskin sopimuksia, jotka ovat konfliktin ratkaisemisen edellytys, ei ole pantu täytäntöön ja Krimin laiton liittäminen ja militarisointi jatkuvat; on erittäin huolestunut siitä, että Venäjän ylimitoitetut sotaharjoitukset ja sotilastoimet sekä sen hybriditaktiikka, johon kuuluvat kyberterrorismi, valeuutiset ja disinformaatiokampanjat sekä talouden ja energian alalla toteutetut kiristystoimet, aiheuttavat epävakautta itäisissä kumppaneissa ja Länsi-Balkanilla sekä kohdistuvat myös läntisiin demokratioihin ja lisäävät jännitteitä niiden sisällä; on huolissaan siitä, että EU:n turvallisuusympäristö pysyy tulevina vuosina hyvin epävakaana; toteaa, että on syytä ottaa huomioon Länsi-Balkanin strateginen merkitys EU:n turvallisuuden ja vakauden kannalta sekä tarve keskittää ja vahvistaa EU:n poliittista sitoutumista alueeseen, myös vahvistamalla EU:n YTPP-operaatioiden valtuutusta; on täysin vakuuttunut siitä, että yhdentymistä ja koordinointia on lisättävä, jotta voidaan poistaa EU:n haavoittuvuus;
—

ottaa huomioon sekä sukupuoleen että vammaisuuteen perustuvasta syrjinnästä laaditun Euroopan parlamentin unionin sisäasioiden pääosaston tutkimuksen ”Discrimination Generated by the Intersection of Gender and Disability”,
4.

muistuttaa, että demokratiaa, oikeusvaltioperiaatetta ja perusoikeuksia koskevan vuosikertomuksen on sisällettävä nykyiset välineet ja täydennettävä niitä ja siihen on kuuluttava muun muassa oikeusalan tulostaulu, tiedotusvälineiden moniarvoisuuden seurantaväline, korruptiontorjuntakertomus sekä vertaisarviointimenettelyt, jotka perustuvat SEUT-sopimuksen 70 artiklaan, ja se korvaa Bulgariaa ja Romaniaa koskevan yhteistyö- ja tarkistusmekanismin; pitää valitettavana, että komissio on päättänyt jättää vuotta 2017 koskevan korruptiontorjuntakertomuksensa julkaisematta;
12.

katsoo, että neuvotteluprosessin toimintaa on tarpeen tarkistaa joustavoittamalla prosessia enemmän kuin on tällä hetkellä tehty konsensussääntöä noudattaen, samalla kun tunnustetaan, että yhtenäissitoumuksen periaate on rajoittanut monenvälisen kaupan hallinnoinnin tehokkuutta; ilmaisee tukensa joustavalle monenvälisyydelle, jossa WTO:n jäsenten, jotka ovat kiinnostuneita ajamaan jotakin tiettyä asiaa, josta täysi yksimielisyys ei ole vielä mahdollista, olisi voitava edistää ja tehdä useammankeskisiä sopimuksia joko WTO-sopimuksen liitteeseen 4 sisällytettävien sopimusten perusteella Marrakeshin sopimuksen II artiklan 3 kohdan, III artiklan 1 kohdan ja X artiklan 9 kohdan mukaisesti tai sellaisten ”kriittisen massan” sopimusten perusteella, joissa neuvotellut myönnytykset ulotetaan koskemaan WTO:n jäseniä suosituimmuuskohtelun pohjalta; kannustaa komissiota olemaan käyttämättä näitä artikloja vaihtoehtona rakentavalle vuoropuhelulle kaikkien WTO:n jäsenten kanssa kaupan esteiden poistamiseksi ja WTO:n ja sen toimintojen uudistamiseksi; katsoo tässä yhteydessä, että WTO:n jäsenten olisi edistettävä WTO:n valmiuksien kehittämistä sen varmistamiseksi, että sillä on entistä suurempia tarpeitaan vastaavat taloudelliset ja inhimilliset resurssit, jotta työn laatu pysyy samana; katsoo, että yleisesti ottaen uusien jäsenten rahoitusosuuksien pitäisi kasvattaa WTO:n talousarviota eikä johtaa nykyisten jäsenten jäsenmaksujen pienenemiseen;